[Foto’s] SA’nertjie is Jong Mej. HeelalZenande Mncwabe in haar tradisionele uitrusting. Foto: Facebook via Zenande Mncwabe Zenande Mncwabe (7) van Empangeni in KwaZulu-Natal is die afgelope week tydens ŉ glansgeleentheid in Turkye, gekroon as Jong Mej. Heelal. Sy het reeds nege titels agter haar naam, waaronder Jong Mej. Wêreld, Jong Mej. Suid-Afrika en Jong Mej. Toerisme. Die Jong Mej. Heelal-kompetisie duur tien dae en behels ŉ reeks onderhoude, ŉ talentkompetisie en loopplankparade met verskillende uitrustings. Sy het ook die “Beste van die beste”-kategorie gewen vir haar gimnastiek-optrede in die talentkompetisie. Sy het aan SABC News vertel dié oorwinning in Turkye was ŉ verrassing. “Ek het nooit gedink hulle gaan my naam roep nie,” het sy gesê. “Ek is baie dankbaar en dit was groot pret. Ons moes vir tien dae daar bly en het baie fotosessies bygewoon. Ek het my roetine gevolg en dink dit het baie goed afgeloop.” Sy doen al modelwerk sedert sy vyf jaar oud was. Besoek Zenande se Facebook-blad. Bron: SABC News